Nafarroako Parlamentuko Mahaiak, 2018ko irailaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, 2018-2019 ikasturterako unibertsitateko irakaskuntza-beken deialdia argitaratzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko irailaren 3an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau aurkezten du, idatziz erantzun dakion:

– Hezkuntza Departamentuak zer aurreikuspen darabil unibertsitate-irakaskuntzarako 2018-2019 ikasturteko beken deialdia argitaratzeko datari dagokionez?

– Berrikuntzarik sartuko al du deialdian?

Corellan, 2018ko abuztuaren 23an

Foru parlamentaria: Alberto Catalán Higueras